Pexip

Pexip () er et norsk børsnotert teknologiselskap. De selger interop-løsninger for videokonferansesystemer, altså programvare som hjelper forskjellige leverandørers systemer å snakke sammen.

Pexip selger løsningene sine via en Software as a Service (SaaS)-modell, gjennom partnere som Atea, Evry og Crayon. Pexips løsninger støtter produkter som Cisco Webex, Zoom og Microsoft Teams.

Midlertidig daglig leder og CFO er Øystein Hem, mens Michel Sagen er styreleder. Selskapet har pr. oktober 2021 omtrent 500 ansatte fordelt  i 25 land.

Pexip startet i 2012 som en del av det såkalte «Video Valley»-miljøet, altså bedriftene som vokste frem etter at norske Tandberg ble kjøpt opp av amerikanske Cisco. I 2018 slo Pexip seg sammen med Videxio (stiftet 2011), et annet selskap i dette miljøet. Pexip ble børsnotert i mai 2020, og var ved børsnoteringen verdsatt til drøyt seks milliarder kroner.

Referanser

Eksterne lenker 
 

Selskaper notert på Oslo Børs
Selskaper etablert i 2012
Norske programvareselskaper